Document ID: /fineweb-2-swissfilter-quality_10-filterrobots/filtered/01450.jsonl.gz/42

Zürichin toimipisteessä toimii Suomi-koululaisille ja heidän perheilleen tarkoitettu kirjasto, joka on avoinna keskiviikkokoulupäivinä. Kirjasto sijaitsee Waidhalden koulun paviljonkirakennuksessa. Kirjastovastaavana toimii Piia Lepistö-Johansson. Hänen apunaan kirjastovuoroissa toimii kukin kirjastotiimiin jaettu perhe vuorollaan. Kirjaston valikoimaan kuuluvat suomenkieliset lasten- ja nuortenkirjat, äänikirjat, musiikkiäänitteet sekä dvd-filmit. Lainaus on ilmaista!
Aineistojen lainausaika on noin kuukausi. Voit jättää kirjastoon toivomuksesi uusista lastenkirjoista, kuva- tai äänitallenteista, niin pyrimme hankkimaan niitä mahdollisuuksiemme mukaan.
Satelliittitoimipisteisiin järjestetään etälainaus mahdollisuuksien mukaan.
P.S. Kadonneista aineistoista peritään korvaus tai niiden tilalle tulee hankkia uusi samanveroinen. Pidäthän lainoista hyvää huolta!